| **№** | **Дата на получаване** | **Въпрос** | **Разяснения от СНД** |
| --- | --- | --- | --- |
| **Дата на разясненията от СНД: 29.06.2023 г.** | | | |
| 4 | 19.06.2023 г. | Здравейте!  Голямо предприятие има намерение да закупи терен в съществуваща индустриална зона в Северна България за изграждане на ново, високотехнологично производство. Дружеството е съществуващо предприятие с няколко производствени площадки.  Допустимо ли е да кандидатства по настоящата процедура (все още няма закупен терен, това предстои до месец) и ако да, кои дейности биха могли да бъдат финансирани, разбира се, при спазване на всички условия на процедурата по отношение на разрешителни и други книжа за строителството? | Допустими кандидати по настоящата процедура са оператори на индустриални паркове и зони в страната. Съгласно определението в Приложение 11 от Условията за кандидатстване (УК), *„оператор“ на индустриален парк/зона е лице, което извършва дейностите по експлоатация на индустриалния парк/зона“,* като това лице е търговско дружество, което може да бъде публично или частно предприятие, или концесионер, съобразно различни хипотези, относими към собственика на съответния индустриален парк или зона. Когато функциите на оператор не се изпълняват от собственика, отношенията между собственика и оператора се уреждат с договор за възлагане на дейностите по експлоатация на индустриалния парк/зона („договор за експлоатация“), съответно с договора за концесия.  В обхвата на дейностите по експлоатация се включва сключването на договорите за стопанска дейност, на договорите за партньорство и на договорите за услуги, както и осигуряване на административно и друго обслужване на инвеститорите относно извършваните на територията на парка дейности, съгласно чл. 35, ал. 1, т. 4 и т. 2 от Закона за индустриалните паркове. Инвеститори са търговци по смисъла на Търговския закон, които извършват производствена дейност в индустриалния парк/зона въз основа на договор за стопанска дейност, сключен с оператора, съгласно друго определение от Приложение 11 от Условията за кандидатстване. Не са допустими кандидати, които нямат качеството на „оператор“ на съответния индустриален парк или зона и не отговарят на всички условия по т. 6 „Допустими кандидати“ от УК.  В случай, че индустриалният парк/зона е създаден/а преди 28.04.2022 г., операторът може да кандидатства в рамките на компонент 1 от процедурата, а ако е създаден след 28.04.2022 г. – за компонент 2. Условията за допустимост на дейностите са указани в т. 8 „Дейности, допустими за финансиране“ от УК. Даден кандидат може да включи в своето Предложение за изпълнение на инвестиции и четирите дейности от обхвата на настоящата процедура или част от тях, като задължително трябва да присъстват Дейност 1 „Изграждане, реконструкция и/или рехабилитация на довеждаща техническа инфраструктура до индустриалния парк/зона“ и/или Дейност 2 „Изграждане, реконструкция и/или рехабилитация на вътрешна техническа инфраструктура, в границите на индустриалния парк/зона“. |